标题：鲁元
人物生平
1、幼年时期出生——汉高帝长女
《汉鲁元公主外传》：鲁元公主者，高帝之长女也。母吕后，生一女一男，女即公主，男为孝惠皇帝。高帝为亭长时，家贫，吕后攻苦食淡。
七岁自立
公主年七岁，即能代母操作，抱哺幼弟，吕后甚赖其力。或盛夏治田，母女皆跣足蓬首，汗流浃面，不知其悴。一日吕后与公主居田中耨，置惠帝坐田畔，有一老父过求饮，相吕后曰：“夫人天下贵人，所以贵者，乃此男也。”又相公主曰：“此女圆准故多财，丰下故多后福，广颡故不久当大贵，岂长困于陇亩者哉！”吕后颇心异之，及高帝起兵，为沛公，旋封汉王，其家属皆居沛。汉二年四月，败于彭城，高帝使人收家室，太公吕后已为楚所虏，道逢惠帝及公主，载之以行，马疲，追者在后，帝蹶两儿欲弃之，夏侯婴常下收载之。既登车，婴以面向两儿，使各抱其颈而立，乃驰，卒得脱于下邑之间。是时惠帝年六岁，公主年十三矣。
少年颇知避嫌
公主颇知避嫌，以布蒙面，既而往道旁溲溺。追者将至，高帝怒又欲弃之，婴固请载之，竟免于难。六月汉都栎阳，立惠帝为太子。令诸侯子为宿卫，并册封公主，傅姆赞礼，诸妃嫔观之。曰：“公主德性窈窕，周旋进退，亦颇楚楚可观，惟素居乡野，不惯为容饰耳。”既而高帝出关，与楚相持，诸姬皆从去。吕后又在楚未归，宫中无主。
摄宫中事，曲有条理
公主专摄宫中事，端详慎默，曲有条理，以时护调太子，饮食寒暖，皆不使失节，高帝以为贤。三年正月，帝由荥阳驰入关，选诸侯子尚公主，召年少貌美者三十人，入内廷听选。张耳之子敖，年方二十一，神清如冰玉，状貌雅丽，仪度翩翩。帝见之曰：“美哉！古之子都徐公，不能过也。”届期，诸侯子入内殿，设鹄射之，帝召公主垂帘观焉，用秦制也。公主羞畏不肯出，高帝骂之，乃出。坐於帘内，默然俯首，未尝仰视。
2、成年时期许配张敖
张敖连射皆中的，其余中者四人。帝先以问公主，皆不答。帝指张敖曰：“此真佳公子矣。”公主不觉举眸一望，若微解颐者。戚夫人曰：“公主已心许之矣。”帝乃以敖尚公主，公主体修颀面，如满月。其色微似紫棠，泽以纷黛，弥形端洁，性温悫，有淑行。汉沿秦制，凡公主下降，必选宫人年老者傅之，谓之家令。尚公主者，虽欲入房侍公主，家令不许，不敢擅入也。敖尚公主，惟合卺之夕，得侍寝榻，既而数月不得入。一夕伺家令入宫，敖窃侍公主。公主遂有娠，明日家令知之，对公主诟谇张敖，公主为之泣下。其后公主受制於家令，口欲言而忸怩，终不敢留敖宿也。明年三月三日，公主生一女。张敖之母朱氏趋往视之。朱氏者，外黄富人之女也。有国色，少时误嫁庸奴，不相得，遂去之。其父之客为择婿，使嫁张耳，生子敖，年已三十有六，尚如二八丽人。谓公主曰：“余昨梦天上诸神仙送女，仪仗甚盛。一美人冠服庄严，端坐舆中，降於余家。此女殆天上谪仙人也，自往摩其顶，女忽对之嫣然一笑。朱氏惊呼，公主视之，因名之曰“嫣”，左右皆谓女貌酷似祖母，朱氏亦以其类己也，爱之如掌上珍。其秋九月，楚归吕后於汉，公主入宫省母。吕后询知家令隔绝张敖，雅怜公主，因怒家令，言於高帝罢去之，著为令。　　
婚后生活
自后公主与敖伉俪日笃。敖侍公主亦甚谨，公主有微疾，敖为按摩肢体，亲抱公主登厕，公主虽辞之，而敖不倦也。留侯子张不疑谓敖曰：“子之事妻，无乃太劳。”敖曰：“天家贵女，一喜一怒，家之兴废系之，且公主甚贤，其姿貌虽非绝丽，而举止大方，气象温雅，靓如秋云之吐华月，蔼如春风之拂名花，实世所罕觏也。”於是高帝吕侯皆宠敖甚厚。立敖父张耳为赵王，时人为之语曰：“不愿封侯十万户，但愿身侍长公主。”
明年七月，赵景王张耳薨。敖嗣为赵王都襄国，尊母朱氏为王太后，公主为王后。高帝六年十二月，帝自邯郸过赵，赵王执子婿礼甚恭，上箕踞慢骂之。公主抱其女出见，上抚玩良久，呼为玉女云。公主尚无子，乃谓敖曰：“妾惟有一女，王当为似续计，”盍置侍姬。敖固辞，公主饰美姬二人使侍敖寝，遂连生二子。曰侈、曰寿。八年九月，高帝患匈奴强盛，刘敬说上曰：“陛下诚能以嫡长公主妻之，彼贪汉重币，必以为阏氏，生子必为太子，因使辩士讽谕以礼节，冒顿在，固为子婿。死则外孙为单于，可无战以渐臣也。若陛下不能遣长公主，而令宗室女诈称公主，彼亦知之，不肯贵近，无益也。”高帝曰：“善遣使徵公主於赵。”
公卿皆啧啧叹羡。顷之，公主传呼将归第，宣平侯仓猝离席而去。明年四月，高帝崩，公主率女嫣入哭甚哀，送葬长陵。五月惠帝即位。冬十月，齐悼惠王来朝，恐太后害之，谋所以自全者，乃献城阳一郡，为长公主汤沐邑，尊公主为王太后，太后大悦。惠帝二年，匈奴为?书遗太后，太后大怒。召樊哙议击之，季布谏而止，乃遣宦者张泽奉书，逊辞报之。 
3、子女女儿：西汉孝惠帝皇后，详见张皇后　　
儿子：张偃，汉朝诸侯王，西汉第一代鲁王。祖父张耳，母亲是汉高祖刘邦和吕后的女儿鲁元公主，其父张敖曾经封为赵王，后来废为宣平侯，姊妹为汉惠帝的张皇后。前187年，被外祖母吕后封为鲁王。前179年，汉文帝刘恒撤销鲁国，张偃改为南宫侯，薨逝，儿子张生嗣位4、身后事吕后元年夏四月，公主薨。太后命孝惠皇后归临母丧成服。鲁元公主冢，在惠帝安陵东三十里，次东有张敖冢，与公主同域云。
相关事件
1、入宫泣诉夫无罪公主时年十九，与赵王日夜对泣，迁延未行。吕后亦泣曰：“妾惟太子与一女，奈何弃之匈奴中。”帝不得已，先使刘敬往结和亲约。其冬十二月赵相贯高等谋反，事觉，逮捕张敖，至长安系狱。诏有司录送敖家属，别遣宦者先迎公主。公主顾念其女年幼，又见其姑朱氏丰神美艳，恐为吏卒所侵辱，欲与姑女偕行，有司不许。公主乃厚赏吏卒，洒泣而别。吏卒羁送张敖家属，每止传舍。敖母朱氏与诸姬妾及敖女嫣同处一室。从吏或梦明月出於室中，夜起望之。其上常有云气，为五彩龙凤形。一卒或从室外窥之，见敖母方去冠理发，丰丽端艳，俨若神仙，不觉心动，欲乘夜犯之，将入户，则见敖女寝榻前，红光满室，如是数四，惊怖而止，既至长安，狱吏议夷张敖三族，自公主而外，皆当从坐。公主入宫泣诉张敖无罪。吕后见高帝，数言张王，以公主故，不宜有此。帝怒曰：“使张敖踞天下，岂少而女乎？”会贯高等力白张敖不反。
九年春正月，赦赵王敖，废为宣平侯，是月公主适生子偃。帝欲夺公主嫁匈奴。吕后谏曰：“中国不能自强，专恃荐女以为得计，恐贻笑於天下。”帝乃使敖尚公主如故。
2、匈奴欲和亲未成匈奴屡寇，边索公主，汉使者或绐单于，曰：“公主有一女甚美，他日年长，可代母远行。”单于信之，始不为寇。十一年九月，郦侯吕台娶妇，鲁元公主往贺，宴於内室，公卿列侯宴堂上，酒酣乐作，忽见一美公子立屏后，面目秀丽，举止端严。公卿咸视宣平侯曰：“此必足下令子，”竞起视之，问年几何？婢答云八岁。馈以果饵，不受，或欲执其手，惊走入内。既复询之，宣平侯曰：“此敖长女也，以素爱之故，饰以男子之服，然其性纯悫而畏人，而於男女之辨尤严，故亟走耳。”
单于谓使者曰：“吾欲索长公主以践前约。”使者对曰：“长公主早嫁张敖，高帝时犹可夺之，今天子乃公主之弟，岂有夺己嫁之姊，以予单于者哉。”单于曰：“然则公主之女，可来代之。”使者归报，太后怜爱外孙女，不忍遣。三年春，以宗室女为公主，嫁匈奴，而聘女嫣以配惠帝所以杜匈奴之望也。
公主广市长安大梁美婢百人，以媵皇后，会稽仙人朱仲诣阙，献大珠径三寸。太后用为聘礼，公主复以黄金七百斤购之。仲不受金复献大珠径四寸，光明如月，公主用饰皇后礼冠。冬十月，惠帝立皇后张氏，时公主年二十六。惠帝年十九，皇后年十二，公主既以后母，益贵宠而弥自谦抑，当世以为贤后。立四年，惠帝崩。太后怜后幼弱嫠居，召公主入椒房，与皇后同卧起，后寝至夜深，必起坐溺器，飕?有声，公主左右窥见后睡容初醒，如春日海棠，素衫素?，首不加冠，而盘髻如旋螺，额可鉴人，端艳之色，与烛光相照耀，后微咳数声。公主呼后曰：“吾儿得无冒寒乎？”后既登床。母子絮絮对语。公主私问曰：“汝配先帝数年，果获一侍枕席乎？”后不答，固问之。后娇音若泣者良久，乃曰：“自我入宫，彼已多病矣。”公主曰：“以汝如此身貌，而终身为处子，吾每念之，肝肠如割。”又问曰：“汝粪溺有芳馨何也？”后曰：“我初入宫，即饮花露，想以此获效，然初不自觉也。”公主爱后如婴儿，调护其眠食。居半年，公主始归第，私谓后曰：“吾闻辟阳侯为人邪僻，今方以右丞相居宫中。汝宜谨自守身，戒侍女勿妄出入。”后如其教，人罕得见其面者。吕后元年夏四月，公主薨。太后命孝惠皇后归临母丧成服。后年十七，哭尽哀，居丧次两旬，送葬还宫。又六年，宣平侯张敖卒，赐谥曰鲁元王，谥公主曰鲁元太后，封公主子张偃为鲁王。其后太后以鲁王偃年少孤弱，封其兄侈为新都侯，寿为乐昌侯，以辅鲁王。吕太后崩。大臣诛诸吕，废鲁王偃，遂废孝惠皇后，幽之北宫。文帝元年，乃封张偃为南宫侯，续张氏。二年，释孝惠皇后，出自幽室，复以后礼供养。鲁元公主冢，在惠帝安陵东三十里，次东有张敖冢，与公主同域云。